CELEX: 32009D0002
Language: sk
Date: 2008-12-18 00:00:00
Title: 2009/2/ES: Rozhodnutie Komisie z  18. decembra 2008 , ktorým sa mení a dopĺňa rozhodnutie 2005/779/ES, pokiaľ ide o zahrnutie Sicílie do zoznamu talianskych regiónov bez výskytu vezikulárnej choroby ošípaných [oznámené pod číslom K(2008) 8344] Text s významom pre EHP

6.1.2009   
            
            
               SK
            
            
               Úradný vestník Európskej únie
            
            
               L 2/8
            
         
      ROZHODNUTIE KOMISIE
   
   z 18. decembra 2008,
   ktorým sa mení a dopĺňa rozhodnutie 2005/779/ES, pokiaľ ide o zahrnutie Sicílie do zoznamu talianskych regiónov bez výskytu vezikulárnej choroby ošípaných
   [oznámené pod číslom K(2008) 8344]
   (Text s významom pre EHP)
   (2009/2/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4 tretiu vetu,
   keďže:
   
               (1)
            
            
               Rozhodnutie Komisie 2005/779/ES z 8. novembra 2005 o opatreniach na ochranu zdravia zvierat pred vezikulárnou chorobou ošípaných v Taliansku (2) bolo prijaté ako reakcia na výskyt tejto choroby v Taliansku. V tomto rozhodnutí sa ustanovujú pravidlá týkajúce sa zdravia zvierat v súvislosti s vezikulárnou chorobou ošípaných vzťahujúce sa na regióny uvedeného členského štátu, ktoré sú uznané za regióny bez výskytu vezikulárnej choroby ošípaných, ako aj na regióny, ktoré nie sú uznané za regióny bez výskytu tejto choroby. Tieto regióny sú uvedené v prílohe k rozhodnutiu 2005/779/ES.
            
         
               (2)
            
            
               S cieľom dosiahnuť, aby všetky regióny v Taliansku mali status regiónov bez výskytu choroby, Taliansko už niekoľko rokov realizuje program na eradikáciu a monitorovanie vezikulárnej choroby ošípaných.
            
         
               (3)
            
            
               Taliansko predložilo Komisii informácie týkajúce sa statusu Sicílie ako regiónu bez výskytu choroby, pričom preukázalo, že choroba bola v tomto regióne eradikovaná. V nadväznosti na preskúmanie týchto informácií a vzhľadom na priaznivé výsledky realizovania eradikačných a monitorovacích programov v Taliansku je vhodné, aby sa Sicília uznala za región bez výskytu vezikulárnej choroby ošípaných.
            
         
               (4)
            
            
               Rozhodnutie 2005/779/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/779/ES sa mení a dopĺňa takto:
   
               1.
            
            
               V prílohe I sa za položku týkajúcu sa Sardínie vkladá táto položka:
               
                           „—
                        
                        
                           Sicília“.
                        
                     
         
               2.
            
            
               Z prílohy II sa vypúšťa položka týkajúca sa Sicílie.
            
         Článok 2
   Toto rozhodnutie je určené členským štátom.
   
      V Bruseli 18. decembra 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 224, 18.8.1990, s. 29.
   
      (2)  Ú. v. EÚ L 293, 9.11.2005, s. 28.